MUNICIPIUL CRAIOVA
CONSILIUL LOCAL AL MUNICIPIULUI CRAIOVA

HOTĂRÂREA NR. 399
privind prelungirea duratei contractului de concesiune nr.37432/2006 încheiat între Consiliul Local al Municipiului Craiova şi dr. Mănescu Luminiţa Cleopatra
Consiliul Local al Municipiului Craiova, întrunit în şedinţa ordinară din data de 27.10.2011;

Având în vedere raportul nr.148318/2011 întocmit de Direcţia Urbanism, Amenajarea Teritoriului şi Patrimoniu prin care se propune prelungirea duratei contractului de concesiune nr.37432/2006 încheiat între Consiliul Local al Municipiului Craiova şi dr. Mănescu Luminiţa Cleopatra şi rapoartele comisiilor de specialitate ale Consiliului Local al Municipiului Craiova nr.163, 164, 165, 166 şi 167/2011;

          În conformitate cu prevederile art.385 din Legea nr.95/2006 privind reforma în domeniul sanătaţii, modificată şi completată şi Hotărârii Guvernului nr.884/2004 privind concesionarea unor spaţii cu destinaţia de cabinete medicale; 
În temeiul art.36, alin.2, lit. c, coroborat cu alin.5, lit. b, art.45, alin.3, art.123, alin.1 şi art.61, alin.2 din Legea nr.215/2001, republicată, privind administraţia publică locală;

hotărĂŞte:

Art.1. Se aprobă prelungirea duratei contractului de concesiune nr. 37432/2006 încheiat între Consiliul Local al Municipiului Craiova şi dr. Mănescu Luminiţa Cleopatra, medic titular al Cabinetului Medical Individual Dr. Mănescu Luminiţa Cleopatra, având ca obiect spaţiul cu destinaţia de cabinet medical individual, situat în municipiul Craiova, str.Calea Bucureşti, bl.N1b, ap.1, până la data de 13.01.2013. 
Art.2. Se împuterniceşte Primarul Municipiului Craiova să semneze actul adiţional de modificare a  contractului de concesiune prevăzut la art.1 din prezenta hotărâre.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Urbanism, Amenajarea Teritoriului şi Patrimoniu, Direcţia Economico–Financiară şi dr. Mănescu Luminiţa Cleopatra vor aduce la îndeplinire prevederile prezentei hotărâri.

